**Z á p i s**

**zo zasadnutia komisie pre rozpočet, financie, správu a hospodárenie s majetkom mesta, konanej dňa 09.05. 2022**

**P r í t o m n í *:.***Ing. Štefan Uhliarik, predseda komisie

Ing. Juraj Kurtulík, člen komisie

Mgr. Jakub Vrábeľ, člen komisie

Ing. Martin Paholek, člen komisie

Mgr. Slavomír Špitál, člen komisie

Marián Vlčák, člen komisie

Bc. Matej Janotík, člen komisie

**N e r í t o m n í:** Marián Grígeľ, Mgr. Emília Nováková, Ing. Peter Koľada – členovia komisie

Prítomná: JUDr. Elena Krausová

**Program:**

1. Privítanie a predloženie programu
2. Schvaľovanie programu
3. Kontrola plnenia uznesení z predchádzajúcich zasadnutí komisie, informácia o MsZ
4. Návrh zmeny rozpočtu Mesto Námestovo na rok 2022 rozpočtovým opatrením č. 3/2022
5. Prevody, nájmy, výpožičky
6. Prerokovanie modelov návrhov nájomných zmlúv
7. Rôzne
8. Záver

***Bod č.1***

Na úvod *predseda komisie* privítal všetkých prítomných členov komisie a následne predložil program zasadnutia.

***Bod č.2***

Za predložený návrh  dal hlasovať.

Za: 7 Prítomných: 7 členov ***Návrh hlasovaním prešiel.***

***Bod č.3***

*Predseda komisie* v  krátkosti prešiel plnenie jednotlivých uznesení. Hlavná rozprava bola ohľadom stavu investičných akcií, vysporiadania pozemkov v areáli cintorína, racionalizácie CVČ Maják, vybudovania oplotenia pri MŠK, spolufinancovanie havarijnej situácie ZŠ sv. Gorazda v Námestove, v akom stave sú rozpracované investície na ul. Slobody a Slnečná a sledovanie výziev v rámci Plánu obnovy.

***Bod č. 4***

V návrhu zmeny rozpočtu je zaradenie finančných prostriedkov na financovanie zneškodnenia komunálneho odpadu externou firmou WOOD ENERGY, s.r.o od 1. marca 2022, vzhľadom k tomu, že zneškodňovanie komunálneho odpadu na skládke TKO v Zubrohlave je skončené a táto skládka už slúži iba ako prekládková stanica. Ďalšie zaradenie finančných prostriedkov je na Projekt zameraný na revitalizáciu verejných priestranstiev na sídlisku Stred a sídlisku Brehy a to na rekonštrukciu detských ihrísk, časti asfaltového chodníka, sadové úpravy zelene, výmena a doplnenie mobiliárov, spolufinancovane MIRRaI SR . V rámci opatrenia je aj zakúpenie konvektomatu do školskej jedálne ZŠ Komenského a vyradenie investície Realizácie športovej haly – I.fáza z dôvodu, že v rozpočte sú alokované finančné prostriedky na PPD aj na realizáciu a vzhľadom k tomu, že máme I. kvartál za sebou a nie je rozhodnuté ešte ani miesto umiestnenia sú tieto financie blokované v rozpočte.

**U*znesenie č. 15/2022***

Komisia pre rozpočet, **financie, správu a hospodárenie s majetkom mesta** odporúča schváliť MsZ návrh zmeny rozpočtu RO č.3/2022 v predloženom znení.

ZA: 6 Zdržal sa: 1 ***Návrh hlasovaním prešiel***

***Bod č.5***

Komisia pre rozpočet, **financie, správu a hospodárenie s majetkom mesta** odporúča prijať návrh, na jednorazovú odplatu za zriadenie vecného bremena stanovenú znaleckým posudkom, ale za predmetný návrh sa nehlasovalo.

***Bod č.6***

V tomto bode boli predložené modely prehodnotenia všetkých nájomných zmlúv a výpožičiek. Komisia pre rozpočet, **financie, správu a hospodárenie s majetkom mesta odporúča :**

Pri prenájme pozemkov využívaných stavbami vo vlastníctve prenajímateľa schváliť sadzbu a to:

* stánok na predaj mliečnych výrobkov, dávkovač na mlieko, stánok tlačovín, stánok textilu 35 Eur za m2
* obchod s potravinami na ul. Slnečná 58 Eur za m2.

Pri prenajímaní panelovej plochy na Nábreží pre autoškoly schváliť sadzbu 500 Eur.

Pri prenajímaní stĺpov verejného osvetlenia za účelom reklamy a vedenie optických káblov schváliť sadzbu 0,228 Eur\*m2\*počet dní.

Pri prenajímaní reklamnej plochy na fasáde DKN schváliť sadzbu 0,0658 Eur\*m2\*počet dní.

Pri prenajímaní nebytových priestorov v AB MsÚ schváliť sadzbu 0,301 Eur\*m2\*počet dní.

Vypovedať nájomnú zmluvu s  Marián Jancek, Stanislav Protuš.

Vyvolať rokovanie s O.z. Drobček a taktiež vyvolať rokovanie s TJ Motor -Yacht.

Do všetkých nájomných zmlúv a výpožičiek bude formou dodatkov zakomponovaná:

- doba nájmu určitá - 5 rokov od účinnosti dodatku

- nájomca nesmie prenajať predmet nájmu tretej osobe bez súhlasu prenajímateľa

- inflácia

U***znesenie č. 16/2022***

Komisia pre rozpočet, **financie, správu a hospodárenie s majetkom mesta** odporúča zakomponovať do dodatkov odporúčané sadzby .

ZA:6 ***Návrh hlasovaním prešiel***

Pri prehodnotení nájomnej zmluvy za užívanie verejného priestranstva pri OD Klinec firmou Therimex komisia prijala nasledovné uznesenie.

U***znesenie č. 17/2022***

Komisia pre rozpočet, **financie, správu a hospodárenie s majetkom mesta** odporúča MsZ nefakturovať nájom za užívanie par. č. 302/1 a súčasne doporučuje zamerať skutočný stav parkovísk nachádzajúcich sa na uvedenej parcele a uskutočniť kroky, aby čierna stavba parkovísk bola zapísaná do katastra nehnuteľností.

**Ing. Štefan Uhliarik**

*predseda komisie*